8. Ændring i forældrebetaling på dagtilbudsområdet (Åben)
Tidl. politisk behandling BY, 28.04.20, pkt. 69
Forventet sagsgang
BS-U, ØK, BY
Lovgrundlag
Finansloven for 2021
SAGENS INDHOLD
Byrådet skal i denne sag tage stilling til en forøgelse af forældrebetalingen på dagtilbudsområdet. 
Baggrunden for sagen er, at aftale om ”Finansloven for 2021” indeholder et øget tilskud til kommunerne på 
dagtilbudsområdet med henblik på at øge normeringen i dagtilbuddene. Aftalen giver samtidig mulighed for 
at øge forældrebetalingen.
Som en del af ”Finansloven for 2021” har regeringen, Radikale Venstre, Socialistisk Folkeparti, 
Enhedslisten og Alternativet indgået en aftale om lovbundne minimumsnormeringer på dagtilbudsområdet 
fra 2024. Aftalepartierne er enige om, at der hurtigst muligt skal ske et løft af normeringen i kommunerne. 
Aftalepartierne er endvidere enige om, at der skal vedtages en lov i folketingsåret 2020/21, der indfører 
lovbundne minimumsnormeringer fra 1. januar 2024. Der stilles lovkrav om, at der på kommuneniveau og 
målt som et årligt gennemsnit skal være 1 pædagogisk personale pr. 3 børn i vuggestuer og 1 pædagogisk 
personale pr. 6 børn i børnehaver.
I 2021-23 tildeles kommunerne ekstra økonomiske resurser efter kommunens forventede børnetal (0-5 år) 
i de enkelte år. De ekstra resurser skal gå til kommunale, selvejende og private institutioner. Kommunerne 
skal godtgøre, at pengene er anvendt til formålet via revisorpåtegnede regnskaber. Fra 2024 overgår de til 
bloktilskud.
I finansloven for 2020 blev der afsat penge til mere pædagogisk personale med en indfasning frem mod 
2025. På landsplan er der afsat 500 mio. kr. i 2020 og 600 mio. kr. i 2021 stigende til 1,6 mia. kr. i 2025. I 
den seneste aftale er der afsat yderligere 200 mio. kr. årligt fra 2021 (dog 400 mio. kr. i 2024). Med de 
ekstra penge fremrykkes kravet om minimumsnormeringer til 2024.
Margit Østergaard kan læses her: Ny aftale sikrer minimumsnormeringer, et styrket tilsyn og mere uddannet 
pædagogisk personale | Børne- og Undervisningsministeriet (uvm.dk)
 
Tabel 1: Det samlede beløb afsat til kommunerne til mere pædagogisk personale 
Mio. kr.
2021
2022
2023
2024
2025
Finanslov 2020
600
800
1.200
1.400
1.600
Finanslov 2021
200
200
200
400
200
I alt 
800
1.000
1.400
1.800
1.800
 
Af de 800 mio. kr., der er afsat i 2021, modtager Favrskov Kommune 7,021 mio. kr. Det er 2,470 mio. kr.  
mere end i 2020.
Som led i aftalen om minimumsnormeringer indgår som nævnt, at der gives mulighed for at opkræve 
yderligere forældrebetaling svarende til maksimum 25 % af de ekstra økonomiske resurser.
Byråd
26-01-2021 19:00
Sagsnr. [adresse]
DokID: 
Sagsbehandler : Jytte Rasmussen 
Nadia Lauritsen (tinj)
VURDERING
Byrådet besluttede 28. april 2020 at tilføre daginstitutionerne 4,6 mio. kr. som følge af finanslovsaftalen for 
2020. Med finanslovsaftalen for 2021 tilføres som tidligere nævnt yderligere penge til styrkede normeringer 
på dagtilbudsområdet. Pengene skal også tilgå private institutioner i form af et højere driftstilskud. Ligeledes 
kan de anvendes til at dække højere kommunale udgifter til friplads og søskendetilskud.
Børn og Kultur vurderer, at der bør opkræves forældrebetaling af det højere serviceniveau som følge af 
den øgede normering.
Børn og Kultur vurderer endvidere, at pengene bør fordeles efter institutionernes børnetal, og de bl.a.  skal 
bidrage til at indfri de mål og indsatser, som fremgår af Favrskov Kommunes Børne-og Ungepolitik 2019-
22, herunder udviklingen af inkluderende fællesskaber. De styrkede normeringer vil endvidere understøtte 
det fortløbende arbejde med kvalitetsparametrene i Kvalitetsrapporten for dagtilbud, indsatserne i 
forlængelse af ECERS- og ITERS-kvalitetsmålingerne samt det fortsatte arbejde med den styrkede 
pædagogiske læreplan og evalueringskulturen i dagtilbuddene. 
Aftalen om minimumsnormeringer indebærer, at der stilles lovkrav om, at der fra 2024 på kommuneniveau 
skal være 1 pædagogisk personale pr. 3 børn i vuggestuer og 1 pædagogisk personale pr. 6 børn i 
børnehaver - målt som et årligt gennemsnit. Opgørelsesmetoden følger den aktuelle normeringsstatistik, 
der opgøres af Danmarks Statistik. Normeringsopgørelsen viser følgende for Favrskov Kommune:
Tabel 2. Børn pr. pædagogisk personale i [adresse]
[adresse] 
Kommune
2015
2016
2017
2018
2019
0-2 år
3,1
2,9
3,0
3,1
3,0
3-6 år
6,3
5,8
6,0
6,1
6,1
Finanslovsaftalen indeholder en række indholdsmæssige ændringer, der kan have betydning for 
definitionen af normeringen. Der er derfor ikke foretaget en konkret beregning af konsekvenserne for 
antallet af børn pr. pædagogisk personale, når de ekstra penge udmøntes. Børn og Kultur vurderer, at 
Favrskov Kommune i 2021 vil kunne leve op til det kommende krav om minimumsnormeringer.  
Når den officielle opgørelse over kommunernes normering for 2020 foreligger, vil Børne- og Skoleudvalget 
blive orienteret om dette samt om en række af de øvrige initiativer, som aftalen om minimumsnormeringer 
indeholder. 
ØKONOMI
Børn og Kultur foreslår, at pengene i 2021 fordeles til institutionerne i form af et løft af ressourcetildelingen 
pr. barn. 
I [adresse] er der i 2020 (inkl. pengene fra finansloven i 2020) tildelt følgende resurser pr. barn 
opgjort i timer pr. uge:
 
Tabel 3: Timer pr. barn pr. uge i 2020
Kategori
Op til 40 børn
Fra det 41. barn
Daglig ledelse
0,26
0,25
Børnehavebarn
5,23
5,05
Vuggestuebarn
10,47
10,10
Jim Jepsen
6,23
6,02
Med de ekstra penge til styrkede normeringer kan resursetildelingen løftes yderligere i 2021, så den udgør 
nedenstående.
Tabel 4: Timer pr. barn pr. uge i 2021
Kategori
Op til 40 børn
Fra det 41. barn
Daglig ledelse
0,27
0,26
Børnehavebarn
5,34
5,16
Vuggestuebarn
10,68
10,32
Jim Jepsen
6,36
6,14
 
Fordelingen på daginstitutionsområderne afhænger af børnetallet i 2021. Baseret på områdernes 
forventede antal børn i 2021 fordeles midlerne jf. nedenstående. Samlet set svarer den forøgede 
ressourcetildeling i finansloven for 2020 samt 2021 til ca. 20 ekstra medarbejdere på dagtilbudsområdet.
 
Tabel 5: Foreløbig fordeling af pengene på daginstitutionsområderne i 2021 (inklusiv det økonomiske løft, 
der blev givet i 2020 og øget forældrebetaling)
Område
 År 2021
[adresse]
[adresse]
[adresse]
1.268.000
Thorsø, Ulstrup, Hammel N/V
1.170.000
Hammel S/Ø
1.389.000
[adresse]
1.719.000
Hinnerup S/V
1.504.000
[adresse]
139.000
I alt
[adresse]
 
Institutionerne tilføres et foreløbigt budget ved årets start svarende til deres forventede børnetal. Ved 
udgangen af året opgøres det faktiske børnetal i institutionen, og budgettet efterreguleres, jf. princippet om, 
at ”pengene følger barnet”. De ekstra penge til styrkede normeringer vil blive efterreguleret på samme 
måde.
 
Private institutioner kompenseres på samme vilkår som kommunale institutioner. Det sker via en forøgelse 
i driftstilskuddet til de private institutioner jf. nedenstående:
Tabel 6: Tilskud til private institutioner pr. barn pr. måned i 12 måneder
Tilskud til privat institutioner
 Tilskud 2021
(før finanslovsmidler)
Ændret 
tilskud 
2021 
(efter finanslovsmidler)
Private daginstitutioner, 0-2 år
8.811
8.962
Private daginstitutioner, 3-6 år
5.523
5.761
Private daginstitutioner, 0-2 år, deltid
5.828
5.919
Private daginstitutioner, 3-6 år, deltid
3.588
3.730
Aftalen om minimumsnormeringer giver som tidligere beskrevet mulighed for at opkræve forældrebetaling 
af såvel de ekstra penge, der blev afsat i finanslovene for 2020 og 2021, så den samlede forældrebetaling 
udgør 25 % af udgiften til en plads i dagtilbud.
Byrådet har mulighed for at hæve forældrebetalingen på dagtilbudsområdet med 3 måneders varsel.
Børn og Kultur foreslår, at forældrebetalingen forøges fra 1. maj 2021 svarende til 25 % af udgiften til de 
styrkede normeringer. Det betyder en forøgelse af forældrebetalingen for vuggestuebørn fra 3.370 kr. til 
3.514 kr. pr. måned fra 1. maj 2021. Ligeledes stiger forældrebetalingen for en plads i en børnehave fra 
1.881 kr. til 1.962 kr. pr. måned fra 1. maj 2021. Den forventede merindtægt i 2021 (7 måneder) udgør 
1,275 mio. kr., idet juli måned er betalingsfri.
Børn og Kultur foreslår endvidere, at indtægten fra den yderligere forældrebetaling tilføres 
daginstitutionerne. Dette er indregnet i ovenstående resursetildeling, tilskud til private institutioner samt 
forældrebetaling.
Tabel 7. Samlet anvendelse af de ekstra penge i 2021
Budget
2021
Kommunale og selvejende institutioner
[adresse]
Tilskud til private institutioner
150.000
Friplads og søskendetilskud (7 mdr.) demografipulje mv.
90.000
Forældrebetaling (7 mdr.)
-1.275.000
Nettoudgift
7.021.000
INDSTILLING
Direktøren for Børn og Kultur indstiller til Byrådet:
1.
At taksten for forældrebetaling ændres med virkning fra 1. maj 2021 jf. vedlagte takstoversigt.
2.
At indtægten fra forældrebetaling tilføres dagtilbudsområdet.
3.
At ressourcetildelingen til vuggestuer og børnehaver samt driftstilskuddet til private institutioner forøges 
jf. ovenstående.
BESLUTNING
 
Børne- og Skoleudvalget, 6. januar 2021:
Fraværende: Ingen
Indstilles godkendt.
Ditte Thomsen og Arne Thomsen kan ikke tiltræde indstillingens punkt 1 og 2 omkring forældrebetaling. Gerda Thygesen 
Jonas Karlsen og Arne Thomsen ønsker det statsligt tildelte beløb på 7.021.000 kr. tildelt efter de kriterier, der i øvrigt 
fremgår af sagsfremstillingen.
Borgmestersekretariatet, 14. januar 2021:
Notat med supplerende oplysninger vedr. normering og forældrebetaling på dagtilbudsområdet er tilføjet 
til sagen på baggrund af drøftelser i Børne- og Skoleudvalget. 
Økonomiudvalget, 19. januar 2021:
Fraværende: Ingen
Indstillingen fra Børne- og Skoleudvalget indstilles godkendt.
Asger Knudsen, Nicolai Kjeldsen og Inger Winther kan ikke tiltræde indstillingen idet de ønsker det 
statsligt tildelte beløb på 7.021.000 kr. tildelt efter de kriterier, der i øvrigt fremgår af sagsfremstillingen.
Byrådet, 26. januar 2021:
Fraværende: Ingen
Indstillingens punkt 1 og 2 blev godkendt med 15 stemmer for og 10 imod. Ingen undlod at stemme. 
For stemte Keld Madsen, Troels Nielsen, Nora Mogensen, Jon Nilsson, Pete Thomsen, 
Jonathan Winther, Karla Klausen, Annette Lind, Carina Dam, Timmy Vestergaard, 
Mie Larsen, Curt Mortensen, Nete Johnsen, Ulla Hansen og Nikolai Andersen
Imod stemte Asger Knudsen, Nicolai Kjeldsen, Inger Winther, Arne Thomsen, Ditte Thomsen, Silas Andreasen 
Ebbe Christoffersen, Kåre Thomsen, Daniella Berg, Lone Johnsen og Simon Christensen.
Indstillingens punkt 3 blev godkendt.  
Bilag
1.
Revideret takstoversigt 2021 (2190728)
2.
Notat vedr. normering og forældrebetaling på dagtilbudsområdet (2383243)
